Diari Oficial de la Generalitat Valenciana


Sumari del DOGV 4438, del 12-02-2003 (2003/1295)

ACORD de 20 de desembre de 2002, de la Comissió Territorial d'Urbanisme de València, relatiu a la modificació de l'article 38 de les normes urbanístiques del Pla General de Guadassuar.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1295


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guadassuar
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació de l'article 38 de les normes urbanístiques del Pla General de Guadassuar. [2003/F1295]
  
Vist l'expedient remés per l'Ajuntament de Guadassuar referit a la modificació de l'article 38 de les normes urbanístiques del pla general, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'acord del Ple de l'ajuntament en la sessió del dia 30 de maig de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 26 d'agost de 2002. L'expedient té entrada en el Registre de la Comissió Territorial d'Urbanisme de València el dia 22 d'octubre de 2002.
  
Segon
  
El projecte consta de memòria justificativa i text complet de l'article 3.8 de les normes urbanístiques que es modifica.
  
Tercer
  
L'objecte de la modificació és permetre en la zona de sòl no urbanitzable denominada «periurbana» la implantació de les activitats previstes en els apartats e) i g) de l'article 19.2 de la Llei 4/1992, de 5 de juny, de la Generalitat Valenciana, sobre Sòl No Urbanitzable. Al mateix temps, es procedix a modificar la parcel·la mínima, que es fixa en 10.000 metres quadrats (actualment per a les activitats establides en els apartats «d» i «e» és de 5.000 m²), excepte per a les activitats de l'apartat g), que no es fixa parcel·la mínima (este aspecte no es modifica); també s'establix per a les activitats dels apartats e) i g) una ocupació màxima del 50% i una edificabilitat de 0,4 m²t/m²s (per a la resta no es modifica, i es fixa l'edificabilitat en 0,1 m²t/m²s).
  
La modificació es justifica en la necessitat de permetre la instal·lació de dotacions, de titularitat pública o privada, que milloren la qualitat de vida de la població.
  
Quart
  
Guadassuar té el pla general aprovat definitivament per la Comissió Territorial d'Urbanisme amb data 17 de desembre de 1997.
  
Cinqué
  
La Comissió Informativa de la Comissió Territorial d'Urbanisme de València, en la sessió del 16 de desembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de desembre de 2002, acorda aprovar definitivament la modificació de l'article 3.8 de les normes urbanístiques del Pla General de Guadassuar.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.